Tim Rice

I Sir Timothy Miles Bindon Rice (míbait 10 ya ing Noviembre 1944)  métung yang Ingles a letrista  ( lyricist ) ampóng talasúlat. Píkabaluan yang díli karéng kayang pámakisáup king Disney king Aladdin, the Lion King, ing pámanális na king teatro ning Beauty and the Beast, ampó ing orihinal a musical king Broadway, ing Aida; kang Björn Ulvaeus ampóng Benny Andersson ning ABBA, a kayábé nang sínúlat king Chess; ampó kang Andrew Lloyd Webber, a kayábé nang sínúlat karéng Joseph and the Amazing Technicolor Dreamcoat, Jesus Christ Superstar, ampó ing Evita. Sínúlat ya múring amánu para king musical nang Alan Menken, ing King David, ampó king The Road to El Dorado ning DreamWorks Animation.